เอาละ
ดี
เฮ่ ดี
- ทักทายหน่อย - สวัสดี
(วันที่ 23 มีนาคม ปี 2015)
หน่วยฉุกเฉินค่ะ
ครับ
แฟนผมถูกลักพาตัวไปเมื่อคืน
(ถูกลักพาตัว)
(เกาะแมร์ วัลเลโฮ, แคลิฟอร์เนีย)
ยังไงเหรอคะที่ว่าเธอถูกลักพาตัว
(ถนนเคิร์กแลนด์)
มีคนเข้ามาในบ้านเรา
มัดเราไว้
เอาเธอไป
และคุณไม่ได้โทรมาเมื่อคืนตอนเรื่องเกิดขึ้น
ผมถูกมัดอยู่
คุณ คุณแก้มัดได้เมื่อไหร่คะ
เช้านี้
พวกเขาให้ยากดประสาทผม
แฟนคุณชื่ออะไรคะ
เดนีซ
คุณชื่ออะไร
แอรอน
โอเค ฉันรายงานเรื่องไปแล้ว และตำรวจกำลังไป
ตามทางนี้ไปทางด้านขวา
เคลียร์
โอเค เมื่อคืนคุณนอนอยู่กับแฟนคุณ
ตอนที่ผมตื่นขึ้นมา มีแสงไฟสว่างจ้า
พวกเขาบอกว่า "แอรอน คว่ำหน้าลงบนเตียง"
คุณบอกว่าคุณโดนวางยาใช่มั้ย
ผมคิดว่าพวกเขาให้ไนควิล กับไดอะซีแพมหรืออะไรสักอย่างกับผม
พวกคุณดื่มไวน์หรืออะไรมั้ย คุณเคยใช้ยามาก่อนไหม
ไม่ ผมไม่เคยใช้ยา
เชิญออกมาข้างนอกสักครู่
(ฝันร้ายอเมริกัน)
(ตอนที่ 1)
(แฟนหนุ่ม)
(กรมตำรวจ สถานีตำรวจวัลเลโฮ)
(เวลา 15:04 น.)
(เดนีซ ฮัสกินส์ หายไป 10 ชั่วโมงแล้ว)
โอเค แอรอน นี่สเตฟานี
สิ่งแรกที่ฉันจะทำคือป้ายเก็บตัวอย่างในปากคุณ
เธอจะเจาะเลือดต่อ
ขอโทษที เราจำเป็นต้องถอดเสื้อผ้าคุณ
- สวัสดี เป็นยังไงบ้าง - ผมสบายดี
ผมแมต มัสตาร์ด
(นักสืบแมต มัสตาร์ด สถานีตำรวจวัลเลโฮ)
ไม่รู้ว่ามีใครบอกคุณหรือยัง แต่ผมอยากแน่ใจว่าคุณรับรู้แล้ว
เราปฏิบัติต่อคุณในฐานะ เหยื่อที่เกี่ยวข้องกับเรื่องนี้
คุณจะไม่ถูกกักตัวหรืออะไรทั้งนั้น
คุณใส่ชุดนักโทษเพราะเรามีอยู่แค่นี้
ผมแค่อยากแน่ใจว่าคุณเข้าใจสิ่งที่เราทำอยู่
ถึงที่สุดแล้ว สิ่งที่สำคัญจริงๆ ก็คือเดนีซ
เธออยู่ไหน และเกิดอะไรขึ้นกับเธอ
พวกคนร้ายเอา...
(แอรอน ควินน์)
เอาคนที่ผมรักไป
และผมไม่รู้ว่าเธออยู่ไหน
(ห้องสัมภาษณ์ 1)
ผมคิดว่า "ฉันจะบอกตำรวจ ทุกรายละเอียดที่ฉันทำได้"
"ฉันอยู่ที่นี่เพื่อช่วยพวกเขา"
"ฉันอยากให้พวกเขาหาเธอเจอ"
เลือกมาสักช่วงเวลานึง และบอกผมว่าคุณอยากเริ่มตรงจุดไหน
บอกผมว่าเกิดอะไรขึ้น
(เวลา 3:03 น.)
ผมตื่นขึ้นมา มีแสงจ้าสีขาว ทำให้เรามองอะไรไม่เห็น
และผมเห็นจุดเลเซอร์สามจุดพาดบนตัวเรา
พวกนั้นเปิดปืนช็อตไฟฟ้า ชายคนนั้นบอกว่า "แอรอน นอนคว่ำหน้า"
- พวกเขาเรียกชื่อคุณหรือ - ใช่
โอเค
จากนั้นเขาก็บอกให้เดนีซมัดมือผมไพล่หลัง
และผมก็รู้สึกว่าเดนีซขึ้นมาบนตัวผม
ผมรู้สึกได้ว่าเธอกำลังดึงสายรัด
แล้วเขาก็สวมแว่นว่ายน้ำที่หัวผม
ห้องมืดลง พวกเขาปิดตาพวกเรา
ผมลุกขึ้นนั่ง แล้วผมก็รู้สึกว่ามีหูฟังมาครอบหูผม
จากนั้นเสียงเพลงก็เริ่มขึ้น
เหมือนเสียง...
กระดิ่งลม
แล้วก็มีเสียงที่บันทึกไว้ล่วงหน้า
- เปิดให้คุณฟังงั้นหรือ - ใช่
เสียงที่อัดไว้บอกว่าพวกเขาจะตรวจสุขภาพเรา
เสียงบอกว่าเขาจะวัดความดันผม
ผมรู้สึกได้ว่าเขาใส่ปลอกแขน ให้ผมและรู้สึกถึงแรงบีบ
พวกเขาจะให้ยากดประสาทเราเพื่อให้เราสงบ
ที่เป็นส่วนผสมของไนควิล กับไดอะซีแพมหรืออะไรสักอย่าง
ผมดื่มมัน จากนั้นเขาก็บอกให้ผมนอนลง
ผมตัวสั่น ไม่รู้ว่าเพราะหนาวหรือยากดประสาท
แล้วผมก็ขอผ้าห่ม
เขาพูดว่า "โอ้ ขอโทษนะ"
"ฉันลืมไปว่าในนี้หนาวแค่ไหน เพราะเราใส่ชุดดำน้ำกันหมด"
จากนั้นเขาก็พาเดนีซไปอีกห้อง เขาพาผมลงไปที่โซฟา
แล้วเขาก็พูดว่า...
"เรามีปัญหาแล้ว เราตั้งใจมาจับแอนเดรีย"
อะไรวะเนี่ย
แอนเดรียหรือ
ใช่ คู่หมั้นเก่าผม
เธออยู่ที่บ้านหลังนี้จนถึงเดือนกันยา
ผมเลิกกับแอนเดรียแล้ว หลายเดือนก่อนจะมีเรื่องลักพาตัว
ทำไมพวกนั้นถึงพุ่งเป้าไปที่เธอ
และเขาบอกว่า ยังไงพวกเขาก็จะเอาตัวเดนีซไปเพราะ
ผมน่าจะจ่ายค่าเสียเวลาของพวกเขาไหว
เขาบอกว่าประมาณ 15,000 ดอลลาร์
พวกเขาบอกว่าจะติดตั้งกล้อง ที่จะคอยจับตามองผม
ถ้าผมออกไปนอกกล้อง พวกเขาจะทำร้ายเดนีซ
พอถึงเวลาเขาก็เอารถผมไป เอาเดนีซไป
- คุณมีคันเดียวหรือ - ครับ
- รถ... - โตโยต้า แคมรี่
โอเค
ผมได้ยินเสียงรถตรงทางเข้าบ้าน
และ...
คนร้ายก็พาเดนีซไป
แล้วยากดประสาทก็ออกฤทธิ์ ผมหลับไป
(ฮันทิงตันบีช แคลิฟอร์เนีย 643 กม.ทางใต้ของวัลเลโฮ)
สวัสดีครับเจน นี่นักสืบ เทอร์รี่ พอยเซอร์ กรมตำรวจวัลเลโฮ
ช่วยโทรกลับด้วยนะครับ
ฉันได้รับโทรศัพท์
บอกว่าลูกสาวของฉันถูกลักพาตัว
ฉันเสียสติไปเลย
มันไม่เป็นเหตุเป็นผลเอาซะเลย
เธอมีรักใหม่
เธอมีความสัมพันธ์ครั้งใหม่
เธอเป็นหมอกายภาพบำบัด
อนาคตดีๆ รอเธออยู่
เรื่องนี้ไม่ควรเกิดขึ้นเลย
เดนีซถูกลักพาตัว นี่มัน...
มันเหมือนมีอะไรมากระแทกใส่ผม
นี่คือฝันร้ายที่เลวร้ายที่สุดของพ่อทุกคน
ผมเลยโทรหากรมตำรวจวัลเลโฮ
พวกเขาบอกว่าเธอถูกพาตัว ออกจากบ้านแฟนของเธอ
และตำรวจกำลังสอบปากคำเขา
แอรอน
ทักทายหน่อย
ผมไม่เคยเจอแอรอน
- แอรอน - ผมไม่รู้อะไรเกี่ยวกับเขาเลย
หวัดดี
แต่แฟนของเดนีซดูนิสัยดีกันทุกคน
และเธอก็ดูมีความสุข
ผมไม่รู้จักแอรอนเลย
ในฐานะพี่ชาย ผมก็คิดแค่จะปกป้องเธออยู่แล้ว
ถ้าผู้ชายคนนี้มีอะไรเกี่ยวข้องด้วย...
ผมคลางแคลงสงสัยเพิ่มขึ้น
มากๆ เลย
(วัลเลโฮ)
ข่าวด่วนจากวัลเลโฮ
ตำรวจได้ออกประกาศเตือนจากกรณี ผู้หญิงคนหนึ่งถูกลักพาตัวเรียกค่าไถ่
จากบ้านบนเกาะแมร์
ในฐานะนักข่าวอาชญากรรม ผมไม่ค่อยได้เข้าออฟฟิศเลย
ผมแทบจะอาศัยอยู่ในรถ
ผมทำข่าวเรื่องที่แย่ที่สุดของที่สุด ฆาตกรรม อาชญากรรมทางเพศ การทารุณเด็ก
แต่คดีนี้แปลกกว่าทุกคดี
ผู้หญิงอายุ 29 ปีคนหนึ่งถูกลักพาตัวในวัลเลโฮ
นี่เป็นชุมชนที่น่าอยู่เลยนะ
เป็นที่ที่เรามาตั้งรกรากกับครอบครัวได้เลย
มันดูปลอดภัยเอามากๆ
คดีแบบนี้เลยหายากมาก ที่นี่แทบไม่มีการลักพาตัวเลย
สิ่งแรกที่ผมทำคือ หาเธอในเฟซบุ๊ก
ผมอยากรู้จักเดนีซให้มากที่สุด
เดนีซ ฮัสกินส์ดูเหมือนสาวอเมริกันทั่วไป
ผมบลอนด์
มีเสน่ห์มาก
เธอเป็นนักกายภาพบำบัด
นี่เป็นคดีที่ผมรู้ว่า สื่อในเบย์แอเรียจะสนใจมากแน่ๆ
(กรมตำรวจวัลเลโฮ)
กรมตำรวจวัลเลโฮแจ้งแถลงข่าว
ผู้หมวดเคนนี่ พัค ออกมาพูด
- พร้อมเมื่อไหร่บอกนะ - ครับผม
บรรยากาศเต็มไปด้วยการรอคอยอย่างคาดหวัง
เกือบบ่ายสองโมง
กรมตำรวจวัลเลโฮได้รับ การติดต่อจากชายอายุ 30 ปี
ประเด็นหลักที่เขาพูดคือ ผู้หญิงคนนี้ คุณฮัสกินส์
ถูกพาตัวออกจากที่พักโดยเธอไม่ยินยอม
มีการรายงานจากทุกสื่ออย่างรวดเร็ว
ว่าพยานของการลักพาตัวครั้งนี้คือ แอรอน ควินน์
และแอรอนคือแฟนหนุ่มของเดนีซ
การลักพาตัวเกิดขึ้นกลางดึก
แต่กว่าเขาจะแจ้งความก็หลายชั่วโมง
เรามองหน้ากัน
นี่มันเรื่องอะไรกัน "ทำไมถึงล่าช้าขนาดนั้น"
ในตอนนี้เรายังไม่ทราบว่าคุณฮัสกินส์อยู่ที่ไหน
และเรามองว่าเรื่องนี้เป็น การลักพาตัวเพื่อเรียกค่าไถ่
การลักพาตัวส่วนใหญ่ไม่ได้เกิดจากคนแปลกหน้า
เราเลยมองว่าผู้ต้องสงสัยคือแฟนหนุ่ม
ทำไมผู้ชายคนนี้ถึงต้องรอ ถึง 12 ชั่วโมงกว่าจะแจ้งความ
น่าเสียดายอีกครั้งทีผมไม่สามารถ ลงรายละเอียดได้มากนักในตอนนี้
และตอนนี้เรากำลังคุยกับเขา เพื่อปะติดปะต่อเรื่องราวทั้งหมด
สรุปคือ มีใครก็ไม่รู้...
บุกเข้ามาในบ้านคุณและจับตัวเธอไปใช่มั้ย
- พวกเขาเข้ามาในบ้านคุณยังไง - ผมไม่รู้
พวกเขาถีบประตูด้านหน้ามั้ย
- ประตูด้านหลังล่ะ - ไม่
ไม่มีร่องรอยว่ามีคนเข้ามาในบ้านเลยใช่มั้ย
ไม่ พวกนั้นวางแผนมาอย่างดี
โอเค
แล้วเกิดอะไรขึ้นต่อ
ผมตื่นขึ้นมาทั้งที่ยากดประสาทยังออกฤทธิ์
ผมอ่อนล้ามาก นาฬิกาบอกเวลาห้าทุ่มครึ่ง
หกชั่วโมงผ่านไปตั้งแต่เดนีซถูกจับตัว
มีเทปสีแดงที่บอกตำแหน่งที่ผมต้องอยู่
แล้วก็มีกล้องเวรนั่นที่คอยจ้องผม
ผมไม่เคยเห็นมาก่อน ใช่กล้องที่ต่อเน็ตมั้ย
มันแบบ ติดอยู่บนเพดานตรงมุมห้องผม
แบบว่า ติดไว้แบบนั้นเลย
ผมเลยโทรเรียก 911 ไม่ได้ เพราะพวกนั้นจับตาดูผมอยู่
ในที่สุดผมก็ได้รับอีเมลจากพวกที่ลักพาตัว
พวกมันต้องการเงินค่าไถ่ 15,000 ดอลลาร์
ผมโทรไปธนาคารเพื่อถามว่าผมเบิกได้แค่ไหน
ทางนั้นตอบมาว่าผมเบิกได้ 3,500 ดอลลาร์
(ผมเบิกได้แค่ 3,500 ดอลลาร์)
ผมบอกคนร้ายไปตามนั้น
พวกนั้นไม่ได้ตอบกลับมา
ห้านาที
สิบนาที
ยี่สิบนาที
และตอนนี้ผมเริ่มตื่นตระหนกเพราะผมคิดว่า
ผมไม่มีเงินที่พวกมันต้องการ
และในหัวผมก็กำลังคิดว่า
"เดนีซมีเวลาอยู่เท่าไหร่"
ผมเลยบอกตัวเอง...
"ผมไว้ใจไอ้พวกเวรนี่ไม่ได้"
แล้วผมก็คิดขึ้นมาว่าทางเลือกเดียว ของผมคือขอความช่วยเหลือ
แม้ว่าจะเสี่ยงมากก็ตาม
แต่...
ผมไว้ใจตำรวจ
ผมคิดว่าพวกเขาจะช่วยผม
เรามาถึงสถานีตำรวจโดยไม่รู้ว่าเกิดอะไรขึ้น
เราถามหาแอรอน
พวกเขาบอกเราว่าพบไม่ได้ เพราะเขากำลังถูกสอบปากคำ
นักสืบพาเราไปที่ห้องประชุม
เขาเริ่มถามคำถามเราเกี่ยวกับแอรอน
และมีแอรอน ควินน์กับพ่อกำลังเดินไปแคนาดา
เติมเต็มความฝัน
แอรอนเป็นเด็กเลี้ยงง่ายมาก
เร็วเข้า แอรอน เร็วเข้า!
เป็นกัปตันทีมฟุตบอล
เขามีแฟนมาหลายคน
เขาทำพวกเธออกหักด้วย
แอรอนไม่เคยสร้างปัญหา
เขาไม่เคยก่ออาชญากรรม เขาไม่ได้ใช้ยา
เขาทำงานที่โรงพยาบาลใหญ่ เป็นนักกายภาพบำบัด
เขาเป็นเด็กดี
เราเจอเดนีซแค่ครั้งเดียว
เธอดูเป็นคนดีนะ
แต่หลังจากเรื่องที่เกิดขึ้นกับ แอนเดรีย คู่หมั้นเก่าของแอรอน
ฉันก็ไม่อยากเขาเร่งรีบ
(ห้องสัมภาษณ์ 1)
คุณเริ่มเรื่องของคุณตอนตีสาม
ย้อนเล่าเรื่องเมื่อคืนให้ผมฟังหน่อย
เดนีซมาหาประมาณหกโมง
เธอเอาพิซซ่ามากินเป็นมื้อเย็น
ระดับความมึนเมาสูงไหม หรือต่ำ
ไม่ ผมหมายถึง ผมดื่มเบียร์สี่แก้วกับค็อกเทลหนึ่งแก้ว
พวกคุณคุยอะไรกัน
คุยอะไรกันเหรอ
หัวข้อสนทนาคืออะไร
ก็ เรื่องของเธอ และผม...
เพราะผมทำงานกับแอนเดรีย คู่หมั้นเก่าของผมด้วย
เรามีปัญหากันอยู่บ้างในเรื่องนั้น
(แอนเดรีย อดีตคู่หมั้นของแอรอน)
คุณไม่ได้กำลังเจอปัญหาอะไร เรื่องนี้เกี่ยวกับแอรอน
และเราพยายามทำความรู้จักแอรอน
ผมเข้าใจว่าพวกคุณเคยมีความสัมพันธ์กัน
เราเลิกกันแล้ว
ยังดีต่อกันมั้ย หรือแย่ หรืออยู่ตรงกลาง
แย่มากๆ
ปี 2014 ผมพบว่า แอนเดรีย คู่หมั้นของผมนอกใจผม
การถูกปฏิเสธ
ทำผมพัง
มันยากเป็นพิเศษเพราะแอรอน เดนีซ และแอนเดรีย ทำงาน
ที่โรงพยาบาลเดียวกัน ในศูนย์บำบัดเดียวกัน
เราเข้ากันได้ดีเรื่องงาน มันน่าเศร้า แต่เรา...
ฉันบอกให้เขาเลิกมาที่ออฟฟิศฉัน
เขาอยากกอดฉัน และบางครั้งเขาก็พยายามจูบฉัน
แต่ฉันบอกว่ามันไม่โอเค และเขาก็รู้
เขายังพยายามคืนดีกับคุณอยู่งั้นหรือ
ฉันคิดว่าเขาน่าจะมีความคิดนี้อยู่
(ห้องสัมภาษณ์ 1)
จากความสัมพันธ์ของคุณ กับอดีตคู่หมั้น เดนีซอยู่ตรงไหน
เธออยากจำกัดการพูดคุย ให้เหลือแต่เรื่องที่จำเป็นต่องาน
เพราะผมยังคุยกับอดีตคู่หมั้นอยู่ ตอนที่ผมคบกับเดนีซแล้ว
ผมจะให้คุณดูรูปผู้หญิงคนนึง บอกผมถ้าคุณจำเธอได้
เธอชื่อเดนีซ
โอเค เธอทำงานอยู่แผนกเดียวกับคุณใช่มั้ย
ใช่
ฉันจะทักทายเธอ ส่วนเธอจะทำเป็นไม่เห็นฉัน
ไม่ใช่เรื่องใหญ่โต นั่นเป็นสัญญาณแรก ที่บอกว่าพวกเขาอาจจะเดตกันอยู่
เดนีซ เธอมีเหตุผล ผมหมายถึง เธอไปรู้เรื่องอะไรเข้าหรือเปล่า
เธอเจอข้อความ
ข้อความอะไรบ้าง
ข้อความที่บอกว่าผมยังแคร์แอนเดรียอยู่
ว่าผมอยากปรับความเข้าใจกับเธอ
เธอเลยคิดว่าคุณจะกลับ ไปหาแอนเดรียงั้นหรือ
เธอกังวลเรื่องนั้น
- เธอโกรธหรือเปล่า - ผมหมายถึง...
เรื่องที่คุณนอกใจน่ะ
ไม่ ก็คือเธอรู้สึกว่าผมตัดใจไม่ได้เฉยๆ
เธอรู้สึกอะไรนะ
ผมยังตัดใจไม่ได้ก็เหมือนนอกใจประมาณนั้น
คุณรักเดนีซจริงๆ มั้ย
ผมรักเดนีซ
การค้นหาหญิงชาววัลเลโฮ ที่น่าจะถูกจับเรียกค่าไถ่ยังดำเนินต่อไป
เจ้าหน้าที่สืบสวนกลาง และท้องถิ่นทำงานโดยไม่หยุดพัก
ตำรวจกำลังใช้สุนัขดมกลิ่น ค้นหาไปทั่วชุมชนในตอนนี้
ทีมดำน้ำพร้อมอุปกรณ์โซนาร์เริ่มต้นการค้นหา
ในน่านน้ำรอบสะพานเกาะแมร์
ตำรวจวัลเลโฮระดมกำลังเต็มที่ใช้ทุกวิธี
พวกเขาใช้หมา พวกเขาใช้เรือ พวกเขาค้นทุกที่เพื่อตามหาเดนีซ
ข้างหลังผม คุณจะเห็น สื่อมวลชนมาอยู่ที่นี่เต็มไปหมด
สื่อประโคมโหมข่าวสุดๆ
ผมเลยมาที่บ้านหลังนี้ เป็นบ้านสีเหลืองที่สวยงาม เงียบสงบ
เหมือนรูปที่เด็กๆ ชอบวาด ยกเว้นเทปสีเหลืองนั่น
มีตำรวจเข้าๆ ออกๆ ตรวจทุกอย่างอย่างละเอียด
รถตำรวจเต็มถนนไปหมด และบริเวณนี้ถูกปิดกั้น
และคุณก็สงสัยว่า "เกิดเรื่องแบบนี้ ในชุมชนที่สวยงามอย่างนี้ได้ยังไง"
ผมเลยไปถามตามบ้าน
ุ"คุณได้ยินหรือเห็นอะไรไหม คุณรู้อะไรเกี่ยวกับเดนีซบ้าง"
เธอเป็นคนดี พวกเขาทำงานหนัก เราเลยไม่ค่อยเจอหน้า
หวังว่าจะหาเธอเจอและทุกอย่างจะเรียบร้อย
สมัยนี้ใครเขาจับคนไปเรียกค่าไถ่กัน ฉันขนลุกเลยพอคิดเรื่องนี้
บางทีชีวิตก็แปลกกว่านิยาย ฉันว่านะ แต่ฉันหวังว่าทุกอย่างจะโอเค
เป็นไปได้ยังไงที่ไม่มีใครเห็น หรือได้ยินอะไรเลย
เดนีซแค่หายตัวไปเฉยๆ จากบ้านหลังนี้กลางดึกงั้นหรือ
ผมกำลังไถทวิตเตอร์
คลิปและวิดีโอค่อยๆ ขึ้นมา จากนั้นก็เห็นเต็มไปหมด
เราเห็นเรือ แต่ไม่รู้ว่าเกิดอะไรขึ้น
ฉันกลัวว่าพวกเขาจะเจอศพ
ทีมค้นหากำลังตรวจสอบพื้นที่
สุนัขค้นหาซากศพไปกับทีมค้นหาด้วย
ผมเป็นนักข่าวอาชญากรรม
ปกติถ้ามีข่าวผู้หญิงหายตัวไป มักลงเอยว่าเธอตาย
ไม่งั้นคุณจะอธิบายได้ยังไง ที่พวกเขาค้นหาบริเวณใกล้บ้าน
เราทุกคนเลยคิดว่าเขาโทรหาตำรวจ
แต่งเรื่องเหลวไหลทั้งเพว่าเธอถูกลักพาตัว
เพียงเพื่อกลบเกลื่อนเรื่องที่เขาฆ่าเธอ
คนร้ายมักเป็นแฟนหนุ่ม
ผมขอพูดตรงๆ นะ
ผมจะพูดตรงไปตรงมากับคุณ
เรื่องเล่าของคุณละเอียดซับซ้อนมาก
และบางอย่างก็เหลือเชื่อในความคิดผม
เชื่อสิ ผมเข้าใจ
ฟังนะ ผมมาที่นี่เพื่อหาความจริง
ผมเป็นนักต่อจิ๊กซอว์
และผมก็รวบรวมจิ๊กซอว์ได้เยอะแล้ว
ผมไม่คิดว่าเธอถูกลักพาตัวไปจากบ้านของคุณ
แล้วคุณคิดว่ายังไง
ผมคิดว่ามีเรื่องเลวร้าย เกิดขึ้นในบ้านคุณ ระหว่างคุณกับเธอ
ไม่ โอ้ ไม่มี
คิดว่าคนเราจะลักพาตัวคน เพื่อเงิน 20,000 ดอลลาร์งั้นหรือ
- ผมไม่รู้ ผม... - ไม่มีหรอก
- ผมรู้ - ไม่ ไม่มีใครทำ
แล้วไงอีก พวกเขาใส่ชุดดำน้ำว่ายน้ำมางั้นเหรอ
ไม่เอาน่าพวก มันไม่สมเหตุสมผลเอาซะเลย
ตอนนี้ผมเลยเอาชิ้นส่วน จิ๊กซอว์ออกมา แล้วเริ่มคิด
โอเค ผมจะต่อยังไงให้คุณดูเหมือนปีศาจ
รู้มั้ยว่าผ้านวมหายไปจากเตียงคุณ
เจ้าหน้าที่บอกผมอย่างนั้น
- ผ้าห่มหายไปใช่มั้ย - ใช่
ทำไมถึงเอาผ้าห่มกับผ้านวมออกจากเตียงล่ะ
ในฐานะมนุษย์กบ ทำไมถึงทำแบบนั้น
เพื่อขนศพ ผมเดาว่าคุณกำลังคิดอย่างนั้น
มันชัดเจนแล้วสำหรับผม ว่าเกิดอะไรขึ้นในห้องนอนนั่น
เธออาจกินยาเกินขนาด
คุณใช้ยาที่ได้จากที่ทำงานใช่มั้ย
- ไม่เป็นไรเลยถ้าคุณใช้ - ผมเปล่า
คุณใช้มากเกินไป และเธอกินยาเกินขนาด คุณเลยคิดว่า
"ฉิบหายละ กูจะทำยังไงดี"
- ผมว่ามันเป็นอย่างนั้นได้ - มันไม่ได้เป็นอย่างนั้น
พบรอยเลือดอยู่ในบ้านคุณ
- เลือดเหรอ - ใช่
ไม่รู้ว่าเป็นของเธอหรือเปล่า ผมขอเดาว่าเป็นของเธอ
ผมขอเดาว่าเธอตายแล้วและ ไม่ได้ดิ้นรนตอนที่เธอออกจากบ้านนั้น
ไม่รู้สิ ให้ตายเถอะ คุณอาจจะ เรียกชื่อแอนเดรียตอนมีเซ็กซ์ก็ได้
แล้วเธอก็โมโห คุณก็เลยลากเธอออกมาจากที่นั่น
คุณทำให้เธอเลือดไหลระหว่างลงบันได
ผมไม่ได้ทำอย่างนั้น
เหรอ คุณทำแน่
ไม่มีใครเข้ามาในบ้านคุณ และลักพาตัวเธอไปเรียกค่าไถ่
ไม่มีเรื่องแบบนั้นเกิดขึ้น
คุณนั่งอยู่เป็นชั่วโมงๆ และหลายชั่วโมง
พยายามคิดว่า "พระเจ้า กูทำอะไรลงไป"
แต่ยิ่งเธออยู่ตรงนั้นนานเท่าไหร่ ไม่ว่าจะที่ไหน เธอก็จะเริ่มเน่า
คุณก็ยิ่งคิดชั่วร้ายมากขึ้นเท่านั้น
บอกความจริงมาว่าเกิดอะไรขึ้นกันแน่
ผมไม่ได้ทำอะไรเลย
ผมเปล่า แล้วขั้นตอนต่อไปคืออะไร
แป๊บนะ
ขอคิดก่อนว่าจะทำอะไรต่อ
(เวลา 4:33 น. อังคารที่ 24 มีนาคม)
ยืนขึ้นเดี๋ยวซิ ยืนขึ้น ตรงนั้น
โอเค
อะไรอีก
โอเค นั่งตรงนี้
เอาละ แอรอน ผมไม่สงสัยเลย ที่คุณไม่ผ่านการทดสอบ
ตกลงเป็นอุบัติเหตุใช่มั้ย
หรือคุณเป็นปีศาจนักวางแผน ที่เกิดโมโหขึ้นมาเพราะโดนบอกเลิก
คุณเลยตัดสินใจว่าเธอจะต้องไม่ไปคบกับคนอื่น
คุณเลยต้องฆ่าและเอาเธอไปทิ้ง
เธอตายไปแล้ว และคุณก็รู้ว่าเธอตายไปแล้ว
- ผมไม่รู้ว่าเธอ... - ใช่ เธอตายแล้ว
ครอบครัวจะไม่นับถือคุณอีกต่อไป
คุณจะทำลายพวกเขา เพราะพวกเขาจะแก้ต่างให้คุณ
และทุกสิ่งที่พวกเขา อุตส่าห์สร้างขึ้นมาจะถูกทำลายหมด
คุณจะเป็นปีศาจนักฆ่าต่อเนื่อง เลือดเย็นอำมหิตและวางแผนมาอย่างดี
ที่พรากชีวิตเธอ ฆ่าเธอ
แล้วก็เอาศพเธอไปทิ้งอย่างเลือดเย็น ที่ไหนสักแห่งที่เราไม่มีวันหาเจอ
ผมไม่ได้เอาเธอไป
คุณรู้ว่าเธออยู่ที่ไหน และคุณรู้ว่าเกิดอะไรขึ้นกับเธอ ดังนั้น...
- ผมว่าผมต้องการทนาย - เดี๋ยวสิ
- นี่มันอะไร - ผมคงต้องมีทนาย
ผมอยากให้พวกคุณหาเธอให้เจอ
ผมไม่รู้ว่าเธออยู่ที่ไหน
ผมไม่ได้ทำอะไรเธอ ผมเลยคิดว่าผมต้องการทนาย...
ให้อะไรมันง่ายขึ้น ไม่รู้สิ
เอ้า นี่
ผมเป็นทนายจำเลยคดีอาญามาตั้งแต่ปี 1978
ผมได้รับโทรศัพท์จากคุก จากข้างถนน
แล้วพูดว่า "เฮ่ นี่มันเรื่องเหลวไหลสิ้นดี"
หกโมงเช้า ผมรับโทรศัพท์
ไม่เคยได้ยินอะไรแบบนั้นเลย
นี่คือชายชนชั้นกลางที่คงเชื่อถือตำรวจ
กำลังถูกสอบสวนเรื่องที่แฟนสาวหายตัวไป
เขาอยู่ที่นั่นมา 18 ชั่วโมงแล้ว
และตำรวจกำลังปรักปรำเขา
เกิดบ้าอะไรขึ้นเนี่ย
ผมไปที่นั่นและภาพแรกที่ผมเห็นแอรอน
เขาซีดอย่างกับผี และผมดูออกเลยว่าเขาร้องไห้อยู่ตลอด
เขาถูกเขมือบทั้งเป็น เหมือนเศษปลาสำหรับฉลาม
ผมพูดว่า
"เขาให้ตัวอย่างดีเอ็นเอคุณแล้ว เขาให้ลายนิ้วมือคุณแล้ว"
"ถ้าคุณจะไม่จับเขา เขาก็จะไปกับผม"
(สำนักงานบริษัทกฎหมายมาสแอนด์รุสโซ)
พอแอรอนมาถึงพร้อมแดน หุ้นส่วนของฉัน
เขาก็เริ่มเล่าให้ฉันฟังถึงสิ่งที่เกิดขึ้นทันที
ผมตื่นขึ้นมาเพราะเสียงกรอบแกรบ
แล้วห้องก็สว่างจ้า
และเรื่องที่ฉันได้ยินจากเขามันเหลือเชื่อมาก
แล้วผู้ชายคนนั้นก็เดินเข้ามา สวมอะไรที่เหมือนแว่นว่ายน้ำทางหัวผม
แว่นกันน้ำ ชุดดำน้ำ นี่มันบ้าสิ้นดี
แล้วฉันก็พูดว่า "เราจะทบทวนกันอีกครั้ง"
ผมตื่นขึ้นมาเพราะเสียงกรอบแกรบ
เขาพร้อมแล้ว
ไฟสว่าง
"คุณต้องหาเธอให้เจอ เธอถูกลักพาตัว"
ตอนที่ผมตัดสินใจ โทรหาตำรวจ ผมนึกว่าจะมีการส่งคนค้นหา
พวกเขาจะทำทุกอย่าง ที่ทำได้เพื่อตามรอยคนพวกนั้น
แต่พวกเขาเอาแต่ไล่ต้อนผม
ผมไม่นิยมความรุนแรง
ผมไม่มีประวัติ
พี่ชายผมเป็นตำรวจ
ผมมาจากครอบครัวที่ดี ผมทำงานช่วยเหลือคน
ผมถูกตราหน้าว่าฆาตกรซ้ำแล้วซ้ำเล่าไม่ได้
ผมไม่มีวันทำร้ายเดนีซ
ผมรักเธอ
แต่...
ผมทำไม่ดีกับเธอ
ฉวยโอกาสจากความเห็นใจของเธอ
ผมทรยศความไว้ใจของเธอ
การเจอข้อความพวกนั้นคือฟางเส้นสุดท้าย
แต่ผมบอกเดนีซว่าผมขอโทษ
และผมอยากแสดงให้เดนีซ เห็นว่าผมกำลังทำใจได้แล้วจริงๆ
ผมคิดอยู่ว่าจะเริ่มไปบำบัด
ผมจะต้องเลิกคุยกับแฟนเก่า
ผมรู้สึกว่าเราเริ่มต้นกันใหม่ได้
แต่ตอนนี้เดนีซอยู่ตัวคนเดียว ตามลำพัง
ผมอยากให้ใครสักคนมาช่วยเรา
แอรอนเปิดเผยมากเรื่องที่ ความสัมพันธ์ของเขากับแอนเดรีย
ทำให้เกิดปัญหากับเดนีซ
ข้อเท็จจริงที่ว่ามีแรงจูงใจที่เป็นไปได้
หมายความว่าถ้าเดนีซตายแล้วจริงๆ
ตำรวจจะไม่ปล่อยเขาแน่
แล้วรุสโซก็เดินเข้ามาหาฉัน กระซิบว่า
"คุณคิดว่าไง เชื่อเขาได้ไหม"
ฉันพูดว่า "แดน ฉันเชื่อเขา แล้วคุณล่ะ"
ผมเชื่อเขา และผมเชื่อหัวใจของผม
แต่ไม่มีใครในอเมริกาเหนือที่จะเชื่อเรื่องนี้หรอก
ยี่สิบแปดชั่วโมงอันแสนทรมาน
ตั้งแต่มีรายงานว่าเดนีซ ฮัสกินส์ หายตัวไป ตำรวจบอกว่าเธอถูกลักพาตัวเรียกค่าไถ่
ตำรวจวัลเลโฮยอมรับว่า ณ จุดนี้ พวกเขายังตอบคำถามไม่ได้
เกิดอะไรขึ้นกับผู้หญิงคนนี้
ผมสติแตกไปเลย ไม่รู้ว่าต้องทำยังไง
ไม่มีคู่มือแนะนำเราได้ว่า
ต้องทำยังไงเมื่อลูกสาวถูกลักพาตัว
ผมเลยอยากขึ้นไปที่วัลเลโฮ
ผมนั่งเครื่องเที่ยวบินแรกที่หาได้
ขับไปที่สถานีตำรวจ
มีสำนักข่าวทุกรูปแบบ
และผมอยากไปออกทีวีเพื่อให้เดนีซเห็น
ผมอยากให้เธอรู้ว่า
ครอบครัวอยู่ตรงนี้
เรา...
เรารักเธอ
และเราจะไม่ยอมแพ้
และถ้าลูกได้ดู พยายามใช้กำลังใจสู้กลับนะ
ถ้าลูกทำได้แล้วก็กลับบ้าน
เดนีซเป็นเด็กที่มุ่งมั่น
เธอมีความฝัน และเธอจดจ่ออยู่กับความฝันเหล่านั้น
ผมภาวนาให้เธอได้ยินข้อความ
ผมภาวนาขออย่าให้เกิดเรื่องร้ายๆ กับเธอ
ภาวนาให้...
เธอยังมีชีวิต
(เวลา 12:24 น.)
(เดนีซ ฮัสกินส์หายตัวไปแล้ว 31 ชั่วโมง)
บ่ายวันอังคาร
ผมได้รับอีเมล
(ไม่ระบุชื่อ เดนีซ ฮัสกินส์ <ไฟล์เสียง>)
หัวเรื่องคือเดนีซ
(DENISE HUSKINS.m4a)
และมีคลิปเสียงอยู่ด้วย
สวัสดี ฉันชื่อเดนีซ ฮัสกินส์ ฉันถูกลักพาตัว นอกจากเรื่องนี้ ฉันสบายดี
เดี๋ยวนะ นี่อะไร
บอกว่า "ฉันชื่อเดนีซ ฮัสกินส์ ฉันถูกลักพาตัวไป"
เธอดูนิ่งมาก ไม่เครียด ไม่กังวล
ไม่กระวนกระวาย ไม่กระสับกระส่าย อย่างกับเธอกำลังสั่งอาหารอยู่
ผมสงสัยว่า "ทำไมถึงมีคน ส่งสิ่งนี้ให้ผม มีคนอื่นได้รับสิ่งนี้ไหม"
ผมมองไปรอบๆ มีใครแกล้งผมอยู่หรือเปล่า
ผมไม่รู้ว่านี่ของจริงหรือทำขึ้นมา
แต่สุดท้ายแล้ว ผมก็ตัดสินใจว่า ผมต้องเอาสิ่งนี้ไปให้ตำรวจวัลเลโฮ
เพราะถ้านี่เป็นเธอจริง พวกเขาต้องได้รับสิ่งนี้ในทันที
ผมได้รับโทรศัพท์จากนักสืบ "ผมอยากให้คุณกลับมาที่สถานี"
มีไฟล์บันทึกเสียงของเดนีซ
เราต้องรีบไป
และผมก็กระวนกระวาย ผมเริ่มหายใจไม่ทัน
พวกเขาเอาโน้ตบุ๊กมาวางตรงหน้าผม
ผมเอนตัวไปที่ลำโพง
แล้วผมก็ได้ยินเสียง
สวัสดี ฉันชื่อเดนีซ ฮัสกินส์ ฉันถูกลักพาตัว นอกจากเรื่องนี้ ฉันสบายดี
โอ้ พระเจ้า นั่นเธอ
นั่นเธอ
เธอยังอยู่
ไม่ต้องสงสัยเลยว่นั่นคือเดนีซ
คอนเสิร์ตแรกของฉันคือ บลิงก์ 182
ผมรู้ว่าคอนเสิร์ตแรกที่เธอไปดูคือ บลิงก์ 182 ไปกับเบธานี เพื่อนของเธอ
แล้วเธอก็พูดถึงเรื่อง เครื่องบินตกที่เกิดขึ้นในวันนั้น
วันนี้มีเครื่องบินตกที่แอลป์ มีคนตาย 158 คน
เธออยู่ไหนสักแห่ง มีชีวิตอยู่
และฉันอยากรู้ว่าเธอบาดเจ็บหรือเปล่า
ฉันอยากสัมผัสเธอ
ผมนึกไม่ออกเลยว่าเธอต้องเจอกับอะไรบ้าง
งั้นไปหาเธอกันเถอะ
แล้วเจ้าหน้าที่ก็บอกว่า "ผมกำลังรวบรวมความเข้าใจเรื่องราวอยู่"
"เราจะถามคุณอีกสองสามข้อ ดูว่าเราตกหล่นอะไรไปหรือเปล่า"
ผมคิดในใจว่า "นี่เราทำบ้าอะไรกันอยู่วะ"
นักสืบเดินเข้ามาในห้องแล้วพูดว่า "สวัสดีครับ ผมนักสืบมัสตาร์ด"
เขาถามคำถามเราเกี่ยวกับนิสัยของเดนีซ
เธอมีแฟนมาแล้วกี่คน
เธอคบกับแฟนนานไหม และเธอดื่มหนักมั้ย
เหมือนเขาพยายามหา อะไรบางอย่าง ด้านแย่ๆ ของเธอ
นักสืบถามฉันว่ามีอะไรในอดีตของเดนีซ...
ที่จะช่วยให้เข้าใจอะไรมากขึ้นมั้ย
และในตอนนั้น ฉันจำได้ว่าตอนเดนีซยังเล็กๆ
เธอถูกลวนลาม
และนักสืบมัสตาร์ดบอกว่า ผู้หญิงที่เคยถูกล่วงละเมิดทางเพศ
มักจะแกล้งทำเป็นว่ามันเกิดขึ้นอีกครั้ง เพื่อจะได้รู้สึกตื่นเต้นกับมันอีก
และฉัน...
ฉันได้แต่ตกตะลึง
สิ่งที่ผมอยากทำในอีกสองสามชั่วโมงข้างหน้า
คือพยายามหาคำตอบว่า เกิดอะไรขึ้น เดนีซเป็นอะไร...
ตอนนั้นดึกแล้ว มีคนอยู่เต็มห้องไปหมด
มีทั้งเจ้าหน้าที่เอฟบีไอ นักสืบฆาตกรรมแถวหน้า
ทุกคนซักถามแอรอน
ฉันเลยตัดสินใจบันทึกทุกอย่าง
ความสัมพันธ์ของคุณกับเดนีซกำลังแย่ใช่มั้ย
ผมว่าไม่ได้ถึงขั้นแย่
พวกเขาถามเขาไม่หยุดเรื่องเดนีซ
เธอกรีดร้องมั้ยตอนถูกพาตัวออกจากบ้าน
ไม่
โอเค เธอต่อสู้บ้างมั้ยตอนถูกจับเป็นตัวประกัน
ผมไม่ได้ยินเธอกรีดร้อง
- เธอรู้ไหมว่าคุณมีเงิน - เธอรู้เรื่องการเงินของผม ใช่
เธอรู้เรื่องการเงินของคุณ
ฉันเริ่มคิดกับตัวเองว่า
"พวกเขารู้เรื่องที่ฉันไม่รู้หรือเปล่า"
เคยคิดบ้างไหมว่าเดนีซ...
อยู่เบื้องหลังเรื่องนี้
(สำนักงานบริษัทกฎหมายมาสแอนด์รุสโซ)
ตอนที่ผมคุยกับเอมี่เรื่องเดนีซ
ผมงงมาก พูดตามตรง เรื่องเวรนี่จะแปลกไปกว่านี้ได้อีกไหม
(ฮันทิงตันบีช)
(เวลา 9.09 น.)
แผนกเหตุฉุกเฉินค่ะ
สวัสดีค่ะ นี่ตำรวจทางหลวง ไมค์ ฮัสกินส์ อยู่ในสาย
จะพูดเรื่องลูกสาวเขาที่ถูกลักพาตัว
ผมเพิ่งได้รับข้อความ ทางโทรศัพท์จากเธอ เป็นเธอแน่นอน
บอกว่าเธอกำลังเดินมา ที่บ้านของผมบนถนนสายที่ 19
เอมี่โทรหาผมและเธอบอกผมว่า
"เปิดข่าวสิ เดนีซถูกปล่อยตัวแล้ว"
ผมก็แบบ "ยังไง"
พบว่าผู้หญิงที่มีข่าวว่าถูกลักพาตัว จากบ้านในวัลเลโฮ ตอนนี้ปลอดภัยแล้ว
เมื่อเช้านี้ ห่างจากฮันทิงตันบีช แคลิฟอร์เนียใต้ ไป 643 กิโลเมตร
ผมไม่อยากเชื่อเลย ผม...
พวกเขาปล่อยเธอจริงๆ ผมนึกว่าผมจะไม่ได้เจอเธออีกแล้ว
ผมกลั้นความรู้สึกไม่ได้เลย
ผมพูดไม่ออกเลยที่คำอธิษฐานได้รับการตอบรับ
เธอรอดชีวิตมาได้
ใครลักพาตัวเธอไป มีการจ่ายค่าไถ่หรือไม่
และทำไมถึงเกิดเรื่องแบบนี้ขึ้นมาได้
เกิดอะไรขึ้น
ทำไมเธอถึงถูกปล่อยตัวที่ฮันทิงตันบีช
ไม่มีเหตุผลเอาซะเลย
ฮันทิงตันบีชเป็นที่ที่เธอเติบโตมา ห่างจากวัลเลโฮ 600 กว่ากิโล
มันเหมือนบริการส่งถึงบ้านหลังจากคุณถูกลักพาตัว
ตำรวจฮันทิงตันบีชรายงานว่าฮัสกินส์ปลอดภัยดี
ไม่พบร่องรอยการบาดเจ็บ
เธอสวมเสื้อมีฮู้ด หลบหน้านักข่าว
เธอดูเหมือนผู้ต้องสงสัยมากกว่า ไม่ใช่เหยื่อ
มีบางอย่างผิดปกติ
และผมเริ่มคิดว่า ผมจะไปถึงที่นั่นให้เร็วที่สุดได้ยังไง
ฉันเลยส่งข้อความหาแมต มัสตาร์ดว่า
"แอรอนอยากคุยกับเดนีซ"
และคำตอบของตำรวจคือ…
(เราอยากคุยกับเธอด้วย)
สดจากศูนย์กระจายเสียง เคจีโอ-ทีวี คุณอยู่กับข่าวเอบีซี 7
สวัสดีอีกครั้ง เรากำลังรอการแถลงข่าว
จากกรมตำรวจวัลเลโฮเรื่องเดนีซ ฮัสกินส์
กรมตำรวจวัลเลโฮจะจัดงานแถลงข่าว
ฉันตกใจมาก
พวกเขายังไม่ได้คุยกับเราเลย พวกเขาไม่ได้โทรหาแอรอน
นี่มันเรื่องอะไรกันวะ
(เวลา 21:27 น.)
(สิบสองชั่วโมงหลังเดนีซถูกปล่อยตัว)
สวัสดีครับ
เจ้าหน้าที่ตำรวจฮันทิงตันบีชคนหนึ่ง ได้คุยสั้นๆ กับคุณฮัสกินส์
และในเบื้องต้นมีทุกข้อบ่งชี้ว่า
เธอจะให้ความร่วมมือกับการสอบสวน
แต่ตอนนี้เราไม่สามารถติดต่อคุณฮัสกินส์ได้
และเราไม่ได้รับการติดต่อใดๆ จากคนในครอบครัวอีก
คำให้การของคุณควินน์ เป็นเรื่องที่เหลือเชื่ออย่างยิ่ง
ซึ่งในเบื้องต้นเรายากจะเชื่อได้ และ
จากการสืบสวนเพิ่มเติม เราไม่สามารถยืนยัน
เรื่องต่างๆ ที่เขาพูดได้เลย
เดนีซต้องไปคุยกับตำรวจ
เธอต้องพิสูจน์ยืนยันสิ่งที่แอรอนบอกพวกเขา
ไม่มีคำกล่าวอ้างใดที่พิสูจน์ได้ และผมขอกล่าวเพิ่มเติมดังต่อไปนี้
คุณควินน์และคุณฮัสกินส์
ปล้นทรัพยากรที่มีค่าจากชุมชนของเรา
ฉันรู้ว่าแอรอนเป็นเหยื่อ
แต่ฉันเริ่มสงสัยว่าใครอยู่เบื้องหลังเรื่องนี้กันแน่
ฉันไม่เคยได้ยินคดีที่โจรลักพาตัวทิ้งเหยื่อ
ไว้ที่หน้าประตูบ้านของครอบครัว
และพอฉันได้ฟังหลักฐาน ที่เธอยังมีชีวิตอยู่ ฉันก็คิดในใจว่า
"พระเจ้า ผู้หญิงคนนี้ พูดได้สงบเยือกเย็นเหลือเกิน"
สวัสดี ฉันชื่อเดนีซ ฮัสกินส์ ฉันถูกลักพาตัว นอกจากเรื่องนี้ ฉันสบายดี
เดนีซจับได้ว่าแอรอนส่งข้อความคุยกับแอนเดรีย
เธออาจจะรู้สึก ขายหน้ามาก เธออาจจะโกรธมาก
บางทีนี่อาจเป็นการแก้แค้น
ตอนนี้ตำรวจเรียกสิ่งนี้ว่าการไล่ล่าห่านป่า
ตำรวจบอกว่ามีการเตรียมการปั้นแต่งข้ออ้าง
และไม่มีการลักพาตัวตั้งแต่ต้น
ตำรวจเชื่อว่าทั้งหมดเป็นเรื่องหลอกลวง
ดูเหมือนครอบครัวจะถูกหลอกเช่นกัน
ทำไมพวกเขาถึงพูดแบบนี้และทำแบบนี้
มันบ้ามาก
ฮัสกินส์กับแฟนหนุ่มของเธอ อาจถูกตั้งข้อหาทั้งจากรัฐและรัฐบาลกลาง
เราคนในวงการสื่อเห็นใจเดนีซมาก
เราคิดว่าเธอเป็นเหยื่อผู้บริสุทธิ์
ตอนนี้ปรากฏว่าเธอยังมีชีวิตอยู่ ทุกอย่างเริ่มเปลี่ยนไปแล้ว
(เล่นซ่อนหาย)
และหนังเรื่อง "เล่นซ่อนหาย" เพิ่งเข้าฉายเมื่อปีก่อน
นำแสดงโดยเบน แอฟเฟล็ก
โรซามันด์ ไพค์
เป็นเรื่องเกี่ยวกับผู้หญิงคนหนึ่ง ที่รู้ว่าสามีของเธอกำลังนอกใจ
และเธอก็แกล้งหายตัวไป เพื่อให้เขาโดนตั้งข้อหาฆ่าคนตาย
ผมไม่รู้ว่าภรรยาผมอยู่ไหน ผมกลับบ้านก็เจอสิ่งนี้
มันแปลกนะ
ตอนที่ผมตื่นขึ้นมา มีแสงไฟสว่างจ้า
พวกเขาบอกว่า "แอรอน คว่ำหน้าลงบนเตียง"
ทุกคนคิดว่าสามีเป็นคนฆ่าเธอ
แต่แล้วเธอก็โผล่มาแบบมีชีวิตอยู่
เราเลยสงสัยกันว่า แอรอนอาจจะทำบางอย่างให้เดนีซโกรธ
และนี่เป็นวิธีที่เธอเอาคืนเขา
ตำรวจกำลังสงสัยว่า
หรือฮัสกินส์คือหญิงสาวที่หายไปเหมือนในหนัง
ที่จัดฉากลักพาตัวเองโดยมีจุดประสงค์ซ่อนเร้น
คำบรรยายโดย กิตติพล เอี่ยมกมล